《次韵奉和蒙著太尉澹山见示长句》
宋代·钱伯言

澹岩宛在进江滨，多少篇章刻翠珉。闻道凤凰将九子，恰逢花木正中春。

杖游岂为知名久，历览悬知啸侣频。林外鸟声应报客，溪头梅子已生人。

茅茨信我无三顾，物象因君遂一新。试共携筇采灵草，幽岚何必与天邻。

作者简介：钱伯言（？～一一三八），字逊叔，会稽（今浙江绍兴）人。协之。高宗建炎元年（一一二七）八月，知杭州，十月，移知镇江府（《建炎以来系年要录》卷八、一○）。三年，责澧州居住，再贬永州安置（同上书卷二一）。绍兴八年，卒于岩州（同上书卷一二四）。今录诗七首。